 ప్రస్తుతం సినీ ఇండస్ట్రీలో బయోపిక్ల గోల ఎక్కువైపోయింది. హిందీలో ఇటీవలి ఎంఎస్ ధోనీ అన్టోల్డ్ స్టోరీతో వాటికి ఊపొచ్చింది. అంతకుముందు సిల్క్ స్మిత లైఫ్ను డర్టీపిక్చర్ ద్వారా తెరపై మలచిన సంగతి తెలిసిందే. ఆ తర్వాత ధోని జీవిత గాథకు ఎంతటి రెస్పాన్స్ వచ్చిందో చూశాం. ఆ తర్వాత సచిన్ను పెట్టి రియలిస్టిక్గా సచిన్ బయోపిక్ను ప్రెజెంట్ చేశారు. తెలుగులోనూ అల్లూరి సీతారామరాజుతో మొదలైన బయోపిక్లు.. పరిటాల రవి లైఫ్ రక్తచరిత్ర, వంగవీటి సినిమాలదాకా వచ్చాయి. ఇప్పుడు సావిత్రి, సీనియర్ ఎన్టీఆర్ జీవిత చరిత్రలను తెరపైన ఆవిష్కరించే ప్రయత్నాలు జరుగుతున్నాయి.    తాజాగా, మెగాస్టార్ చిరంజీవి బయోపిక్ను తీయాలన్న డిమాండ్ వినిపిస్తోంది. ఇటీవలి ఓ ఇంటర్వ్యూలో 300 సినిమాల్లో నటించిన బెనర్జీ తన మనసులోని మాటను వెల్లడించారు. ‘‘నటులు కావాలనుకునే ఎంతో మందికి చిరంజీవి జీవితం ఆదర్శం. సినిమా ఇండస్ట్రీలో చిన్న అలగా ప్రారంభమైన ఆయన ప్రస్థానం మహాసముద్రంలా ఉప్పొంగింది. ఆయన జీవితంలో జరిగిన అనేక సంఘటనలు ప్రజలకు తెలియాల్సిన అవసరం ఉంది. మెగాస్టార్ చిరంజీవి ఒప్పుకొంటే ఆ సినిమాను నేనే డైరెక్ట్ చేస్తా. నటుడిగా కెరీర్ మొదలుపెట్టక ముందు నేను అసిస్టెంట్ డైరెక్టర్గా పనిచేశా. కాబట్టి ఆ సినిమాను నేను బాగానే తీయగలనని అనుకుంటున్నా’’ అని బెనర్జీ తెలిపారు.
 prastutam cinee industrylo bayopikla gola ekkuvaipoyindi. hindeelo iteevali ms dhonee antold storitho vaatiki oopochindi. antakumundu silk smita laifnu dertipicture dwara terapai malachina sangati telisinde. aa tarvaata dhoni jeevita gaathaku enthati respans vachindo chusham. aa tarvaata sachinnu petti realisticga sachin bayopiknu prejent chesaru. teluguloonuu alluri siitaaraamaraajutoe modalaina bayopiklu.. paritaala ravi life raktacharitra, vangaveeti sinimaladaka vachayi. ippudu saavitri, seanier ntr jeevita charitralanu terapaina aavishkarinche prayatnaalu jarugutunnaayi.    taajaagaa, megastar chiranjeevi bayopiknu teeyaalanna demand vinipistondi. iteevali oo interviewlo 300 cinemallo natinchina benerji tana manasuloni maatanu velladinchaaru. ‘‘natulu kaavaalanukune entho mandiki chiranjeevi jeevitam aadarsam. sinima industrylo chinna alagaa praarambhamaina aayana prasthaanam mahasamudramla uppongindi. aayana jeevitamlo jarigina aneka sanghatanalu prajalaku teliyaalsina avasaram undi. megastar chiranjeevi oppukonte aa sinimaanu nene direct chesta. natudigaa kereer modalupettaka mundu nenu assistent directorga panichesa. kabatti aa sinimaanu nenu bagane teeyagalanani anukuntunna’’ ani benerji telipaaru.